FORMULA DE CALCUL ȘI STABILIREA DIMENSIUNII FAMILIEI

I. Formula de calcul al venitului net ajustat este următoarea:

unde:

– **Vt** reprezintă venitul total al familiei/persoanei singure, la care, după caz, se aplică reducerea prevăzută la art. 11 lit. a) din lege;

– **Dfam** reprezintă dimensiunea familiei, stabilită conform prevederilor art. 9;

– **Vaj** reprezintă venitul net ajustat/membru de familie.

II. Dimensiunea familiei (Dfam) se stabileşte prin însumarea coeficienţilor de echivalenţă, prevăzuţi la art. 9 alin. (2) din lege, potrivit următorului exemplu:

Exemplu: pentru o familie compusă din 4 persoane, dimensiunea familiei se stabileşte astfel:

– număr de persoane = 4, din care 2 adulţi şi 2 copii;

– Dfam = suma coeficienţilor de echivalenţă = 1+0,5+0,5+0,5 = 2,5;

**III. Coeficienţii de echivalenţă corespunzători dimensiunii familiei**, denumiţi în continuare coeficienţi de echivalenţă utilizaţi în stabilirea venitului net lunar ajustat, sunt:

1. **1**– pentru persoana singură sau pentru un singur membru de familie
2. **0,5** – pentru fiecare persoană în plus, adult sau copil.

**IV. Formula de calcul al ajutorului de incluziune este următoarea:**

**(Cmax – Vaj) x Dfam = Cajinc**

– **Cmax** reprezintă cuantumul maxim al ajutorului de incluziune prevăzut de lege;

– **Vaj** reprezintă venitul net ajustat/membru de familie;

– **Cajinc** reprezintă cuantumul ajutorului de incluziune care se acordă beneficiarului;

– **Dfam** reprezintă dimensiunea familiei.